CELEX: 62011CN0178
Language: et
Date: 2011-04-14 00:00:00
Title: Kohtuasi C-178/11: 14. aprillil 2011 esitatud hagi — Euroopa Komisjon versus Malta Vabariik

18.6.2011   
            
            
               ET
            
            
               Euroopa Liidu Teataja
            
            
               C 179/12
            
         14. aprillil 2011 esitatud hagi — Euroopa Komisjon versus Malta Vabariik
   (Kohtuasi C-178/11)
   2011/C 179/23
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: A. Alcover San Pedro ja K. Mifsud-Bonnici)
   
      Kostja: Malta Vabariik
   
      Hageja nõuded
   
   
               —
            
            
               Tuvastada, et kuna Malta Vabariik ei koostanud strateegilisi mürakaarte Euroopa Parlamendi ja nõukogu 25. juuni 2002. aasta direktiivi 2002/49/EÜ (1), mis on seotud keskkonnamüra hindamise ja kontrollimisega, artikli 7 lõike 1 teise lõigu kohaselt esitatud aruandes viidatud põhimaanteede ja linnastute kohta, ei teinud neid kättesaadavaks ega levitanud üldsusele ning ei edastanud mürakaartidest saadud informatsiooni komisjonile, on Malta Vabariik rikkunud direktiivi 2002/49/EÜ artikli 7 lõike 1 esimesest lõigust, artikli 9 lõikest 1 ja artikli 10 lõikest 2 tulenevaid kohustusi; ja
            
         
               —
            
            
               mõista kohtukulud välja Malta Vabariigilt.
            
         
      Väited ja peamised argumendid
   
   Selle direktiivi artikli 7 lõike 1 teisele lõigu kohaselt 2006. aastal Malta saadetud aruande järgi kuulusid nimetatud direktiivi kohaldamisalasse Malta territooriumil asuv üks linnastu ning 43 põhimaanteed. Direktiivist tuleneb, et strateegilised mürakaardid nimetatud linnastu ja kõikide põhimaanteede kohta oleks tulnud koostada 30. juuniks 2007 ning teha kättesaadavaks ja levitada üldsusele. Lisaks oleks tulnud nimetatud mürakaartidest saadud informatsioon ja kokkuvõte kohalikust tegevuskavast edastada komisjonile 30. detsembriks 2007.
   On selge, et tulenevalt siseriikliku pakkumismenetlusega seotud sisemistest takistustest, oli Malta selleks kuupäevaks rikkunud kohustust koostada strateegilisi mürakaarte, teha need kättesaadavaks ja levitada üldsusele ning edastada neist saadud informatsiooni komisjonile.
   
      (1)  Euroopa Parlamendi ja nõukogu 25. juuni 2002. aasta direktiiv 2002/49/EÜ, mis on seotud keskkonnamüra hindamise ja kontrollimisega — Komisjoni poolt lepituskomitees esitatud deklaratsioon direktiivi kohta, mis käsitleb keskkonnamüra hindamist ja kontrollimist (EÜT L 189, lk 12; ELT eriväljaanne 15/07, lk 101).